Am citit cu cea mai mare plăcere sfaturile pe care ea le-a dat jurnaliștilor cu care a lucrat: să fii interesat de subiectul pe care îl scrii, nu de tine, adică să nu te autopromovezi; ascultă cu propriile tale urechi și nu-ți încredința profesia unui reportofon ca să înregistreze pentru tine interviul; fii responsabil, onest și cât mai precis; nu-ți exploata poziția de reporter pentru a-ți promova amărăciunea, resentimentele, gelozia și prejudecățile; să nu fii răutăcios în articole și nici cu interlocutorii; nu te implica (emoțional) în poveștile celor cu care discuți și despre care scrii.